San Pedro Sula
<s>San Pedro Sula je grad i općina (municipio) od 856.25 stanovnika na zapadu Hondurasa.</s>

<s>On je administrativni centar Departmana Cortés i drugi po veličini i važnosti grad u Hondurasu, kog zovu 
industrijska prijestolnica Hondurasa, jer u njemu radi najveći broj 
industrijskih poduzeća u zemlji.</s>

<s>Metropolski San Pedro Sula ima čak 1.600.000 stanovnika</s>

<s>Geografske karakteristike</s>

<s>San Pedro leži u unutrašnjosti na zapadu aluvijalne doline Valle de Sula, udaljen 40 km sjeverno od luke Puerto Cortés, a od glavnog grada Tegucigalpe 179 km.</s>

<s>Klima 
San Pedro je jedan od najvrućijih gradova u zemlji, tipične tropske vlažne ekvatorske klime.</s><s>Prosječna temperatura je 26 ºC, a maksimalna doseže i do 44 ºC.</s>

<s>Historija</s>

<s>Grad je osnovao španjolski konkvistador Pedro de Alvarado 27. juna 1536. pod imenom San Pedro de Puerto Caballos.</s><s>Početkom 17. vijeka bio je česta meta pljačkaških napada engleskih, francuskih i holandskih pirata, koji su načuli da je bogat zlatom.</s><s>Zbog tog se stanovništvo raselilo, pa je ostao napušten slijedećih šesdeset godina.</s>

<s>Između 1660. - 1860.</s><s>San Pedro je životario kao malo švercersko selo.</s><s>Zbog tog je i nakon tri vijeka kako je osnivan - 1888. imao samo 1714 stanovnika i bio siromašno naselje.</s>

<s>Velika promjena dogodila se 1893. za vladavine generala Domingo Vásqueza, kad je osnovan Departman Cortés, a San Pedro Sula proglašen njegovim administrativnim centrom, U to vrijeme počele su se osnivati i velike plantaže banana.</s>

<s>Banane su početkom 20. vijeka, donjele prosperitet i privukle brojne strane kompanije i mnoštvo novih stanovnika, tako da je vrlo brzo imao 5,000 a već 1920. preko 10.000.</s>

<s>Između Dva rata banane su činile 75 do 85 % honduraškog izvoza, od čeg je i San Pedro Sula imao veliku korist.</s><s>Loše je bilo to što se većina trgovine obavljala preko kompanija koje su bile vlasništvo stranaca, pa je veći dio profita odlazio izvan zemlje.</s><s>Nakon rata - 1949. grad je već imao 21.139 stanovnika, tad su počeli nicati i prvi industrijski pogoni, pa se odtad razvija kao industrijski centar.</s>

<s>Znamenitosti</s>

<s>Od znamenitosti ima neobaroknu katedralu podignutu 1949. i nekoliko muzeja
Poznat je i kao ulaz u Nacionalni park Cusuco.</s>

<s>Privreda, transport i obrazovanje</s>

<s>Grad San Pedro Sula je najvažniji industrijski centar zemlje, dio šire industrijske zone Valle de Sula, u kojoj se nalazi više od 80% pogona tekstilne i prerađivačke industrije Hondurasa, koji ostvaraju oko 50% BDP i 60% izvoza.
.</s><s>U San Pedru je osnovan velik broj poduzeća koja djeluju u više od 20 industrijskih grana, od proizvodnje bezalkoholnih pića, piva, tekstila, kozmetike, gume, pamuka, plastike, duhana, sapuna, betona, boja do farmaceutskih proizvoda, automobilskih dijelova i mesnih prerađevina.</s>

<s>Grad ima međunarodni aerodrom - Ramón Villeda Morales) (IATA: SAP, ICAO: MHLM), koji leži 11 km jugoistočno od centra.</s>

<s>Pored većeg broja osnovnih i srednjih škola, od 1977 ima i univerzitet.</s>

<s>Gradovi prijatelji</s>

<s>Monterrey, Meksiko 
  Zapopan, Meksiko 
  Portland, Sjedinjene Američke Države</s>

<s>Izvori</s>

<s>Vanjske veze</s>

<s>Alcaldía Municipal de San Pedro Sula (službene stranice)</s>

<s>Gradovi u Hondurasu</s>

